cyanic-selkie/wikianc huggingface dataset:
হরিকে জলাভূমি
পুনরুদ্ধারের ব্যবস্থা
গ) হরিকে জলাভূমি ইকোসিস্টেমের উপর প্রভাব ফেলে এমন সমস্ত উন্নয়ন কর্মকাণ্ড নিয়ন্ত্রণ, স্ক্রিন এবং পর্যবেক্ষণ করা;
ঘ) হরিকে ভবিষ্যৎ নিয়ে সরকারের সকল দপ্তরের সকল পরিকল্পনা ও প্রস্তাবের মূল্যায়ন করা। রাজ্যের মুখ্যমন্ত্রীর উদ্যোগে ২০০০ সালে ভারতীয় সেনাবাহিনী (ওয়েস্টার্ন কমান্ড, বজরা কর্পস) দ্বারা জলের হাইসিন্থের বিপদ মোকাবেলা করা হয়েছিল। "সহযোগ" নামের পাইলট প্রকল্পের অধীনে সেনাবাহিনী আগাছা অপসারণের বেশ কিছু উদ্ভাবনী যান্ত্রিক পদ্ধতি গ্রহণ করেছে। কাজের অগ্রগতি সম্পর্কে আর্মি জেনারেল রিপোর্টিং বলেছেন:"বেশ কয়েকটি উদ্ভাবনী পদ্ধতির মাধ্যমে, আমরা ডায়নামিক বুম, এবং winches ইত্যাদি তৈরি করতে সফল হয়েছি। অপারেশনের পরে, আমরা হরিকে হ্রদের কৌশলগত পয়েন্টগুলিতে স্ট্যাটিক এবং ডায়নামিক বুমগুলি স্থাপন করেছি যাতে জল হায়াসিন্থের ভাসমান ম্যাটগুলি ধরে রাখা যায় যাতে এটি ছড়িয়ে না পড়ে। আমাদের দলের ছয় মাসের অক্লান্ত পরিশ্রমের শেষে, আমরা চারটি চ্যানেল খুলেছি, যা বছরের পর বছর ধরে পলিতে দমবন্ধ হয়ে গিয়েছিল। আমরা এই দ্বীপে দুই বছর বয়সী ৭৫০ টি গাছের চারা রোপণ করেছি যাতে পাখিরা ভবিষ্যতে বাসা বাঁধতে পারে এবং বসবাস করতে পারে।"
বিশ্ব জলাভূমি দিবস
২ ফেব্রুয়ারী ২০০৩ -এ বিশ্ব জলাভূমি দিবস হরিকে "নো-ওয়েটল্যান্ডস-নো ওয়াটার" শব্দের সাথে পালিত হয়েছিল, যা "মিঠা পানির আন্তর্জাতিক বছর" হিসাবে চিহ্নিত হয়েছিল।
ফুজিকো ফুজিও
ফুজিকো ফুজিও দু'জন জাপানি মাঙ্গা শিল্পীর দ্বারা গঠিত একটি মাঙ্গা রচনা যুগলের একটি ছদ্মনাম. তাদের আসল নাম হিরোশি ফুজিমোতো (藤本 弘) এবং মোতো আবিকো (安孫子 素雄) ছিলেন মাঙ্গার দুই জন লেখক। তারা ১৯৫১ সালে এ বিষয়ে একটি চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়।
শ্যালিকা
শ্যালিকা (ইংরেজি:Sister-in-law) হল শ্যালকের স্ত্রীলিঙ্গ।এর মানে হল স্ত্রী এর বোন। সাধারণত বৌয়ের আপন বোনকেই বলা হয় শ্যালিকা বা শালী।
বিশ্লেষণ
শ্যালিকা সংস্কৃত শব্দ, বাংলায় একে বলা হয় শালী। ইংরেজিতে বলা হয় Sister-in-law। অর্থাৎ‍ আইনগতভাবে বোন। এর দ্বারা বোঝা যায় যখন আইনানুযায়ী বিবাহ হয় তখন পরে শ্যালিকার সম্পর্ক সৃষ্টি হয়। বিভিন্ন ভাষায় শ্যালিকাঃ
বিভিন্ন সমাজে এর দৃষ্টিভঙ্গি
বিভিন্ন সমাজে শালী ও দুলাভাইকে বিভিন্ন দৃষ্টিভঙ্গিতে দেখা হয়ঃ
ইসলামী দৃষ্টিভঙ্গি
ইসলামি আইন অনুযায়ী দুলাভাই তার শালীকে বিবাহ করতে পারবে। তবে স্ত্রী বর্তমান থাকা যাবেনা। বিচ্ছেদ হতে হবে অবশ্যই, সে ক্ষেত্রে বিচ্ছেদ বা মৃত্যু উপলক্ষ হতে পারে। আর তাই তাদের পরস্পরকে পর্দা করা বাধ্যতামূলক
হিন্দুসমাজে দৃষ্টিভঙ্গি
ছোট বোন এর মতন।
প্রথম আলো (উপন্যাস)
প্রথম আলো বিংশ শতাব্দীর শেষ ভাগের বিখ্যাত বাঙালি কবি ও কথাসাহিত্যিক সুনীল গঙ্গোপাধ্যায়ের লেখা একটি জনপ্রিয় ঐতিহাসিক উপন্যাস। দীর্ঘ এই উপন্যাসটি রচিত হয়েছে ঊনবিংশ শতকের শেষার্ধের পটভূমিকায়। সুনীল গঙ্গোপাধ্যায়ের আর এক বিখ্যাত উপন্যাস সেই সময়-এ যে কাল-পর্বের কথা আছে ঠিক তার পরের কাল-পরিধি এই উপন্যাসের উপজীব্য। ঊনবিংশ শতাব্দীর শেষ ভাগে জাতি হিসাবে বাঙালির আত্মসচেতনতা গড়ে ওঠার প্রক্রিয়া এ ঐতিহাসিক উপন্যাসের কেন্দ্রীয় সুর।
বিবরণ
সুদীর্ঘ এই উপন্যাসটির শুরু হয় ত্রিপুরার রাজপরিবারের কাহিনি দিয়ে। তারপরে তা ক্রমশ জমাট বাঁধে কলকাতায় ঠাকুর পরিবারে এবং তৎকালীন অন্যান্য বিশিষ্ট সব মানুষদের নিয়ে। এই উপন্যাসের কেন্দ্রীয় চরিত্রগুলি সবই প্রায় বাস্তব ঐতিহাসিক চরিত্র। যেমন:রবীন্দ্রনাথ ঠাকুর, কাদম্বরী দেবী,নরেন্দ্রনাথ দত্ত(স্বামী বিবেকানন্দ), ঠাকুর শ্রী রামকৃষ্ণ পরমহংস দেব, নটী বিনোদিনী, গিরিশচন্দ্র ঘোষ প্রভৃতি। সুনীলই প্রথম রবীন্দ্রনাথকে উপন্যাসের চরিত্র হিসাবে ব্যবহার করেছেন। তবে উপন্যাসের মূল চরিত্র হিসেবে রয়েছে দুটি কাল্পনিক চরিত্র "ভরত ও ভূমিসুতা"। উপন্যাসটির ঘটনা প্রবাহ আবর্তিত হয়েছে এই দু'টি চরিত্রকে কেন্দ্র করেই। উপন্যাসটি থেকে স্পষ্ট একটি ধারণা পাওয়া যায় রামকৃষ্ণ পরমহংস ও তার শিষ্যদের সম্বন্ধে। প্রথম আলো উপন্যাসটি দেশ পত্রিকায় ধারাবাহিক ভাবে প্রকাশিত হয়। পরবর্তী কালে আনন্দ পাবলিশার্স প্রাইভেট লিমিটেড থেকে গ্রন্থাকারে প্রকাশিত হয়। এই বইটির ইংরেজি সংস্করণ প্রকাশিত হয় অক্সফোর্ড থেকে।
আলমগীর এম. এ. কবীর
'''আলমগীর এম. এ. কবীর''' (২৫ নভেম্বর ১৯১১ - ১০ জানুয়ারি ১৯৯৬) হলেন বাংলাদেশের একজন প্রখ্যাত সমাজকর্মী ও সাবেক উপদেষ্টা। জনসংখ্যা নিয়ন্ত্রণে অনন্য সাধারণ অবদানের জন্য ১৯৭৮ সালে তাকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।
জন্ম ও পারিবারিক পরিচিতি
কবীর ১৯১১ সালের ২৫ নভেম্বর জন্মগ্রহণ করেন। খান বাহাদুর এ. কে. কবীরুদ্দীন এবং সাজেদা খন্দকারের চতুর্থ পুত্র তিনি।
কর্মজীবন
ব্রিটিশ রাজত্বকালে ভারতীয় পুলিশ সার্ভিসে যোগ দেন। তিনি ভারত বিভাগের পর পাকিস্তান পুলিশ যোগদান করার সিদ্ধান্ত নিয়েছে। ১৯৬০ সালে তিনি পুলিশের ইন্সপেক্টর জেনারেল পদে উন্নীত হন। স্বাধীনতার পর তিনি বাংলাদেশ পুলিশের সাথে যোগ দেন। পুলিশ কর্মকর্তাদের কল্যাণে তিনি পলওয়েল মার্কেট প্রতিষ্ঠা করেন। তিনি বাংলাদেশে পরিবার পরিকল্পনা নিয়ে কাজ করতেন এবং বাংলাদেশ পরিবার পরিকল্পনা সমিতি প্রতিষ্ঠা করেছিলেন।  ১৯৯৩ সালে তিনি হিউম্যান ডেভেলপমেন্ট ফাউন্ডেশন প্রতিষ্ঠা করেন।  তিনি ১৯৭৮সালে জনসংখ্যা নিয়ন্ত্রণে তার ভূমিকার জন্য স্বাধীনতা পুরস্কার পান।
তিনি বাংলাদেশের প্রথম তত্ত্বাবধায়ক সারকারের উপদেষ্টা হিসাবে ১৯৯০ সালের ১৭ ডিসেম্বর থেকে ১৯৯১ সালের ১৫ মার্চ পর্যন্ত সমাজকল্যাণ মন্ত্রণালয়ের দায়িত্বে নিয়োজিত ছিলেন।
পুরস্কার ও সম্মননা
জনসংখ্যা নিয়ন্ত্রণে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
বড়দল ইউনিয়ন
বড়দল ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি অসাম্প্রদায়িক ইউনিয়ন। এই ইউনিয়নের বর্তমান দায়িত্বরত চেয়ারম্যান জগদীশ চন্দ্র সানা।
অবস্থান ও আয়তন
বড়দল ইউনিয়নের আয়তন ৯০০৮ একর এবং শিক্ষার হার ৪৩.৪৬%। ইউনিয়নের গ্রাম সমূহের নাম –             ১।বামনডাঙ্গা ২।নড়েরাবাদ ৩।চাম্পাখালী ৪।জামালনগর ৫।কেয়ারগাতী ৬।ডুমুরপোতা ৭।খেড়ুয়ারডাঙ্গা ৮।গোয়ালডাঙ্গা ৯।ফকরাবাদ               ১০।বুড়িয়া ১১।জেল পাতুয়া ১২।মাদিয়া ১৩।কদমতলা ১৪।লক্ষীখোলা ১৫।মুরারীকাটী ১৬।হেতাইলবুনিয়া ১৭।বাইনতলা ১৮।বড়দল(উ:)               ১৯।বড়দল বাজার ২০।বড়দল খ্রীষ্টান পাড়া  ২১।বড়দল(ম:) ২২।বড়দল মাঝের ডাঙ্গা ২৩।বড়দল (দ:) ২৪।পাঁচপোতা।
শিক্ষাপ্রতিষ্ঠান
---
--- ---
ধর্মীয় স্থাপনা
-- - - ---
সংক্রমণ নিবারক
সংক্রমণ নিবারক বলতে জীবাণু-নিরোধক কিছু সক্রিয় পদার্থকে বোঝায় যেগুলি কোন জড়, নিষ্ক্রিয় পৃষ্ঠের উপরিতলে অবস্থিত অণুজীবগুলিকে হয় নিষ্ক্রিয় করে দেয় কিংবা ধ্বংস করে দেয়। সংক্রমণ নিবারকগুলি জীবাণুদের কোষপ্রাচীর ধ্বংস করে কিংবা সেগুলির বিপাক প্রক্রিয়ার ব্যাঘাত ঘটিয়ে মৃত্যু ঘটায়। প্রায়শই হাসপাতাল, শল্যচিকিৎসা, দন্ত্য-শল্যচিকিৎসা, রান্নাঘর ও শৌচালয়ে (টয়লেট) সংক্রামক জীবাণুদের ধ্বংস করার জন্য সংক্রামণ নিবারক ব্যবহার করা হয়।
সংক্রমণ নিবারণ প্রক্রিয়াটি সাধারণ ১০০% জীবাণুকে ধ্বংস করে না। কিছু ব্যাকটেরিয়া, ছত্রাক ও ভাইরাস, এবং বিশেষ করে কিছু ব্যাকটেরিয়া রেণু, এগুলিকে প্রতিহত করে টিকে থাকতে পারে। সে দৃষ্টিকোণ থেকে সংক্রমণ নিবারণ প্রক্রিয়াটি নির্বীজন বা জীবাণুমুক্তকরণ (Sterilization) প্রক্রিয়ার তুলনায় খানিক কম কার্যকর। নির্বীজন প্রক্রিয়াটি একটি চরম পর্যায়ের ভৌত বা রাসায়নিক প্রক্রিয়া যা সব ধরনের জীবাণু বা জীবিত বস্তু মেরে ফেলতে পারে। সংক্রমণ নিবারক পদার্থগুলি অন্যান্য জীবাণু নিরোধক যেমন ব্যাকটেরিয়া নিরোধক (অ্যান্টিবায়োটিক) অপেক্ষা ভিন্ন, কেননা ব্যাকটেরিয়া নিরোধকগুলি দেহের ভেতরে অবস্থিত জীবাণু ধ্বংস করে। আবার পচন নিবারক (অ্যান্টি-সেপ্টিক) থেকেও এটি আলাদা, কেননা পচন নিবারকগুলি জৈব দেহকলার উপরে অবস্থিত জীবাণুদেরকে ধ্বংস করে। সংক্রমণ নিবারক এবং জীবনাশকের (বায়োসাইড) মধ্যেও পার্থক্য আছে; কেননা জীবনাশকগুলি কেবল অণুজীব বা জীবাণু নয়, সমস্ত ধরনের জীবকে ধ্বংস করতে পারে।
"স্যানিটাইজার" বা "স্বাস্থ্যসম্মতকারক" বলতে সেইসব পদার্থকে বোঝায়, যেগুলি একই সাথে কোনও জড় পৃষ্ঠতল পরিষ্কার করতে ও জীবাণু সংক্রমণ নিবারণ করতে ব্যবহৃত হয়। তবে স্বাস্থ্যসম্মতকারকগুলি অপেক্ষা সংক্রমণ নিবারকগুলি বেশি জীবাণু ধ্বংস করে থাকে।
বর্জ্য জল পরিশোধন ক্ষেত্রে ক্লোরিন, অতিবেগুনী রশ্মি বিকিরণ বা ওজোনীকরণের মাধ্যমে বর্জ্য জল থেকে রোগ-সৃষ্টিকারী জীবাণু দূর করা হয়, যেটিকে সংক্রমণ নিবারণ ধাপ হিসেবে গণ্য করা হয়।
লিঙ্গ বৈষম্য
থাম্ব|লিঙ্গ বৈষম্যের ভিত্তিতে দেশগুলোকে ইন্ডেক্সিং করা হয়েছে। লাল মানে বেশি লিঙ্গ বৈষম্য আর সবুজ মানে লিঙ্গ সমতা, ২০১৪ বাস্তব: পিতৃতান্ত্রিক সমাজের এটাই নিয়ম। এর বিরুদ্ধে প্রতিবাদের সময় এসেছে। সাধারণ মানুষ তার ছেলের বিয়েতে যতটা খরচ করে মেয়ের বিয়েতে ততটাই খরচ করে। কিন্তু চালাকি করে বলা হয় “আমরা মেয়ের বিয়েতে পণ দিলাম”। মূলত মেয়েকে এটা পরোক্ষে বলে দেওয়া হয় পৈতৃক সম্পত্তিতে তোমার কোনও অধিকার নেই।  সব সময় মনে রাখবেন পণ দেওয়া ও নেওয়া দু’টোই শাস্তিযোগ্য অপরাধ। মেয়েদের পৈতৃক সম্পত্তি থেকে বঞ্চিত করাটাও বেআইনি।
মেয়েদেরও ছেলেদের মতোই বেঁচে থাকার অধিকার, উন্নতির অধিকার, সুরক্ষার অধিকার এবং কোনও কিছুতে অংশ গ্রহণের অধিকার রয়েছে।
এ সব অধিকার থেকে মেয়েদের বঞ্চিত করা মানেই লিঙ্গ বৈষম্য এবং দারিদ্রের দুষ্টচক্রকে চিরস্থায়ী করা ।
বহু যুগ ধরে মেয়েরা জীবনের যে সব ক্ষেত্রে লিঙ্গ বৈষম্যের শিকার, তার মধ্যে শিক্ষা অন্যতম। ভারতের জাতির জনক মহাত্মা গান্ধী বলেছিলেন - “এক জন পুরুষকে শিক্ষিত করা মানে এক জন মানুষকে শিক্ষিত করা, কিন্তু এক জন নারীকে শিক্ষিত করা মানে গোটা সমাজকে শিক্ষিত করা” ।
কন্যাসন্তানকে যদি সুযোগ সুবিধা দিয়ে বড় করা হয়, খুব সহজেই তারা ভাল এবং মন্দ সম্পর্কে ধারণা করতে পারে এবং জীবন সম্পর্কে সঠিক সিদ্ধান্ত নিতে পারে। কিন্তু আমরা মেয়েদের স্বাধীনতা দিতে ভয় পাই। এর একটাই সমাধান। আমাদের এটা দৃঢ় ভাবে বিশ্বাস করতে হবে যে, যে কোনও মানুষের মতোই শিশুকন্যারও মানবাধিকার রয়েছে। যদি মেয়েদের নিরাপত্তা এবং রক্ষণাবেক্ষণ জাতীয় সমস্যা হয়, তবে এটা মনে রাখা জরুরি যে মেয়েদের ক্ষমতায়ন না করাটা, তাদের দুর্বলতাকে বাড়ানোর সামিল।
২০১১ সালের জনগণনা অনুযায়ী, দেশে প্রতি ১০০০ পুরুষে ৯৪০ জন মহিলা রয়েছে। এই লিঙ্গ অনুপাত থেকে দেখা যাচ্ছে, ২০০১ সালের থেকে অবস্থার উন্নতি হয়েছে। ২০০১ সালে ১০০০ পুরুষে মহিলার সংখ্যা ছিল ৯৩৩। দশকের পর দশক ধরে ভারতে পুরুষের তুলনায় মহিলার পরিমাণ কমেছে। কিন্তু গত দু’দশকে পরিস্থিতির সামান্য উন্নতি হয়েছে। গত পাঁচ দশকে প্রতি ১০০০ পুরুষে মহিলার সংখ্যা ৯৩০ থেকে শুরু করে বর্তমানে ৯৪০-এ পৌঁছেছে।
একজন ব্যক্তির যৌন বা লিঙ্গের উপর ভিত্তি করে বৈষম্য হয়। তা যে কেউ প্রভাবিত করতে পারে, তবে এটি নিয়মিতভাবে নারী ও মেয়েদের প্রভাবিত করে । এটি স্টিরিওোটাইপ এবং লিঙ্গ ভূমিকাগুলির সাথে যুক্ত হয়েছে ,এবং যেখানে একটি লিঙ্গ আর একটি লিঙ্গের চেয়ে উচ্চতর এই বিশ্বাসের অন্তর্ভুক্ত হয় ।
নায়ক (বর্ণ)
নায়ক হল ভারতে দেখতে পাওয়া একটি হিন্দু বর্ণ। বিনয় কৃষ্ণ গিদওয়ানির মতে, নায়করা দাবি করে যে তারা ঐতিহাসিকভাবে ব্রাহ্মণ ছিল।
জনতত্ত্ব এবং পেশা
নায়কেরা মূলত হরিয়ানা এবং রাজস্থানে বসবাস করে। এছাড়াও তারা অন্ধ্রপ্রদেশের খাম্মাাম জেলা ও পশ্চিম গোদাবরী জেলা এবং গুজরাতের আহমেদাবাদের কাছে বেশ কয়েকটি গ্রামেও বাস করে। ক্যাথরিন হ্যানসেনের মতে গুজরাতি নায়কদের মূল পেশা ছিল "গান করা, নাচ এবং নাটকে অভিনয় করা"।
ধর্ম বিশ্বাস
অগ্রগামী বর্ণের হিন্দুরা প্রায়শই বেশ কয়েকটি দেবতার ভক্ত হয়। বিশেষত, রাজপুত নায়কেরা শিব (ধ্বংসকারী), সূর্য (সূর্যদেব) এবং দুর্গার (মাতৃরূপী দেবী) উপাসনা করে। সুরক্ষার প্রার্থনা করার জন্য তাদের গৃহদেবতাও রয়েছে। তারা দুর্গাকে উৎসর্গ করা একটি উৎসব দশহরা উদ্‌যাপন করে। এই উৎসব চলাকালীন তারা মহিষাসুরের বিরুদ্ধে দেবীর বিজয় উদ্‌যাপন করতে মহিষের বলি দেয়।
বর্তমান পরিস্থিতি
নায়ক জাতকে রাজস্থানে তফসিলি জাতি হিসাবে শ্রেণিবদ্ধ করা হয়েছে।
পশ্চাদপট
উপজাতি কল্যাণ অধিদপ্তর কর্মকর্তাদের একটি দলকে নিযুক্ত করেছিল, তফসিলি মর্যাদার জন্য নায়কদের আবেদনের পরীক্ষা করার জন্য। এই দলটি এই সম্প্রদায়ের সংস্কৃতি, জীবনযাপন, অর্থনৈতিক ও সামাজিক পরিস্থিতি এবং সম্প্রদায়ের নৃতাত্ত্বিক দিকগুলি পরীক্ষা করার পরে, উপসংহারে এসেছিল যে এটি বিসি (এ) বিভাগের অধীনে ভোজনায়ক এবং ভোজ বাল্মিকী বর্ণের মধ্যে পড়ছে। উপজাতি কল্যাণ অধিদপ্তর সেই অনুযায়ী কমিটির অনুসন্ধানের ফলকে বৈধ ঘোষণা করে পরবর্তী পদক্ষেপের নির্দেশ জারি করেছিল।
হলদি শ্রীনীবাস শেঠি
হলদি শ্রীনীবাস শেঠি কুন্দপুরার বিজেপি বিধায়ক। তিনি পঞ্চমবারের মতো বিধায়ক হয়েছেন। শেষ মুহুর্তে মন্ত্রিপরিষদের পদ প্রত্যাখ্যাত হবার পরে তিনি ২০১২ সালে বিজেপি ত্যাগ করেছিলেন। ২০১৮ বিধানসভা নির্বাচনে বিজেপি রাজনৈতিক লড়াই তীব্র করেছিলেন।
অবজেক্ট ওরিয়েন্টেড প্রোগ্রামিং
কম্পিউটার প্রোগ্রামিং এর একটি ধরন হচ্ছে অবজেক্ট ওরিয়েন্টেড প্রোগ্রামিং। প্রোগ্রামিং এর জন্য এটি একটি শক্তিশালী হাতিয়ার। কম্পিউটার এর উন্নতির সাথে সাথে প্রোগ্রামিং-ও জটিলতর হতে থাকে। অবজেক্ট ওরিয়েন্টেড প্রোগ্রামিং সুবিন্যস্ত প্রোগ্রামিং এর ভাল দিকগুলো গ্রহণ করে এবং নতুন কিছু সুবিধা যোগ করে। খুব সাধারণ অর্থে বলতে গেলে, অবজেক্ট ওরিয়েন্টেড প্রোগ্রামিং কাজ করে কোড এবং তার সাথে সংশ্লিষ্ট ডাটা নিয়ে।
মূল ধারণা
Object,
Class,
Dynamic Binding,
Message Passing,
Inheritance,
Polymorphism,
Exception Handling,
জুলুম
জুলুম (আরবি ظلم) আরবি ভাষা থেকে আগত একটি শব্দ যা দিয়ে নিষ্ঠুর ও অন্যায় শোষণ, নিপীড়ন ও অন্য কোনও অন্যায় কাজ নির্দেশ করা হয়, যার মাধ্যমে একজন ব্যক্তি হয় অন্যদেরকে তাদের অধিকার থেকে বঞ্চিত করে বা তাদের প্রতি তার নির্ধারিত দায়িত্ব পালন করে না। শব্দটি আরবি ছাড়াও তুর্কি, উর্দু ও বাংলা ভাষায় প্রচলিত।
ইসলামে ব্যাপক অর্থে জুলুম বলতে আল্লাহ (সৃষ্টিকর্তা), অন্য ব্যক্তি বা নিজের বিরুদ্ধে অন্যায় কাজ করাকে বোঝায়। তবে সাধারণত স্বৈরতান্ত্রিক শাসক কর্তৃক প্রজাদের উপর নিপীড়ন বোঝাতেই মূলত শব্দটি ব্যবহার করা হয়। ইসলামি রাজনৈতিক নিবন্ধ ও গ্রন্থগুলিতে জুলুমকে আদল তথা ন্যায়বিচারের বিপরীত ধারণা হিসেবে গণ্য করা হয়েছে। ইসলামি আইনব্যবস্থায় যা কিছু আইনি সীমা অতিক্রম করে, তাকে জুলুম বলা হতে পারে।
ইসলামের দর্শনে অন্যায় বা নিষ্ঠুর আচরণ হল মানুষের আচরণ, সৃষ্টিকর্তা বা আল্লাহ-র নয়। ইসলামি ধর্মগ্রন্থ কুরআনের ১১ নং সুরার ১০১ নং আয়াতে লেখা আছে যে "আল্লাহ কারও প্রতি অন্যায় আচরণ করেন না। মানুষই মানুষের সাথে অন্যায় আচরণ করে।"
জাকির হোসেন পলিটেকনিক ইনস্টিটিউট
জাকির হোসেন পলিটেকনিক ইনস্টিটিউট পশ্চিমবঙ্গের মুর্শিদাবাদ জেলার সুতি আই এ অবস্থিত একটি বেসরকারি পলিটেকনিক ইনস্টিটিউট। এটি পশ্চিমবঙ্গ রাজ্য কারিগরি শিক্ষা কাউন্সিলের অন্তর্ভুক্ত এবং এআইসিটিই নিউ দিল্লি কর্তৃক স্বীকৃত।
শাহ রুকুন উদ্দিন
শাহ রুকুন উদ্দিন (سيد شاه ركن الدين) ছিলেন সিলেট অঞ্চলের চতুর্দশ শতাব্দীর মুসলিম সুফি। রাজনগরে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩১৫ সালে তিনি শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তার পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।
জাকির হোসেন পলিটেকনিক ইনস্টিটিউট
বিবরণ
জাকির হোসেন ইনস্টিটিউট অফ পলিটেকনিক কম্পিউটার বিজ্ঞান ও প্রযুক্তি (সিএসটি), ইলেকট্রনিক্স অ্যান্ড টেলিকমিউনিকেশন ইঞ্জিনিয়ারিং, সিভিল ইঞ্জিনিয়ারিং (সিই), ইলেকট্রিক্যাল ইঞ্জিনিয়ারিং (ইই), মেকানিক্যাল ইঞ্জিনিয়ারিং (এমই) এবং বিজ্ঞান ও মানবিক বিষয়ে ডিপ্লোমা কোর্স শিক্ষা দিয়ে থাকে।
শাহ রুকুন উদ্দিন
জীবন
শাহ রুকনউদ্দিন ১৩ শতাব্দীতে বাগদাদে জন্মগ্রহণ করেছিলেন। তিনি তার বাবা সৈয়দ আলাউদ্দিনের সাথে যোগ দেন, যিনি শাহ জালালের সাথে এক দশক আগে সিলেটে এসেছিলেন। রুকনউদ্দিন তার ভাই সৈয়দ বাহাউদ্দিন, শাহ তাজউদ্দীন এবং সৈয়দ শামসুদ্দিন সহ তার মামা শাহ কামাল কাহাফার সাথে শাহ জালালের সাথে দেখা করার জন্য এবং তার পিতা খাজা বুরহানউদ্দিন কেতনের সাথে পুনরায় মিলিত হওয়ার জন্য ১৩১২ খ্রিস্টাব্দে তারা সিলেটে পৌঁছে এবং দরগাহ মহল্লায় শাহ জালালের অনুসারী হিসাবে কিছুটা সময় কাটিয়েছিল।
জাকির হোসেন পলিটেকনিক ইনস্টিটিউট
বহিঃসংযোগ
দাপ্তরিক ওয়েবসাইট - জাকির হোসেন পলিটেকনিক ইনস্টিটিউট
শাহ রুকুন উদ্দিন
মৃত্যু এবং উত্তরাধিকার
তিনি কীভাবে এবং কোন বছর মারা গেছেন তা স্পষ্ট নয়, তবে তাকে রাজনগর উপজেলার কুলাউড়া রোডের (এন ২০৮) কদমহাটায় একটি মাজারে সমাহিত করা হয়েছে। মাজারটি কদমহাটা বাজার জামে মসজিদ এবং রুকনউদ্দিনের নিজস্ব ঈদগাহের নিকটবর্তী। তাঁর উরস ১৩ ফেব্রুয়ারি অনুষ্ঠিত হয় যা তাঁর মৃত্যুর তারিখ হিসাবে বিবেচিত হয়। তাঁর বংশধররা কদমহাতার সিডস হিসাবে পরিচিত, সুপরিচিত কবি সৈয়দ শাহ নূর এবং ভাষাবিদ সৈয়দ মুর্তজা আলী তাঁর বংশধর। তাঁর বংশধররা সাম্পাসি, আকামুরা, কামারচাক এবং বিজলীতেও পাওয়া যায়।
নিউ ইয়র্ক স্টেট রুট ৪৭৪
নিউ ইয়র্ক স্টেট রুট ৪৭৪ (এনওয়াই ৪৭৪) পুরোটা রাস্তা যুক্তরাষ্ট্রের পশ্চিমাঞ্চলীয় নিউ ইয়র্কের সিটাকুয়া কাউন্টিতে অবস্থিত একটি রাজ্য মহাসড়ক। রাস্তাটি পেন্সিলভেনিয়া স্টেট লাইন থেকে আরম্ভ হয়ে উত্তর-দক্ষিণমুখী এবং পরে পূর্বমুখী চলমান। পুরো রাস্তা্টিই মুলত স্টেট লাইনের সমান্তরালে চলে এবং সিটাকুয়া লেকের কাছে উত্তরমুখী মোড় নেয়। অবশেষে এনওয়াই ৪৭৪, বুস্টি এলাকায় লেকের পাড়ে এনওয়াই ৩৯৪ এর সাথে মিলিত হয়ে সমাপ্ত হয়। এই রাস্তাটিকে ১৯৩০ সালে নিউ ইয়র্ক স্টেট রুট ৭৪ নাম প্রদান করা হয় এবং এই নামটি ১৯৭৩ সাল পর্যন্ত টিকে ছিল। রাস্তাটির বাকি অংশ পেন্সিলভেনিয়া রাজ্যে, পেন্সিলভেনিয়া রুট ৪৭৪ (পিএ ৪৭৪) নামে প্রবেশ করে, এই নামকরণটি অবশ্য করা হয় ১৯৮০র দশকে।
রাস্তার বিবরণ
পেন্সিলভেনিয়া স্টেট লাইনের ফ্রেঞ্চ ক্রিক শহর এর পিএ ৪৭৪ থেকে, এনওয়াই ৪৭৪ এর যাত্রা শুরু, তারপর রাস্তাটি (পিএ ৪৭৪) পশ্চিম দিকে পেন্সিলভেনিয়ার ওয়াটসবার্গ বরাবর চলতে থাকে। অন্যদিকে এনওয়াই ৪৭৪ পূর্বদিকে বরাবর সিটাকুয়ার দক্ষিণ পশ্চিমাঞ্চলীয় গ্রামের দিকে অগ্রসর হয়, হ্যামলেট অব মার্ভিন পর্যন্ত রাস্তাটি ফ্রেঞ্চ ক্রিকের সমান্তরালে চলে, হ্যামলেট অব কাটিং এ উপনিত হয়ে এনওয়াই ৪২৬ এর সাথে মিলিত ভাবে চলতে থাকে। অতঃপর কাটিং ত্যাগ করে এনওয়াই ৪৭৪ ক্লাইমার শহরে প্রবেশ করে, তারপর একই নামে একটি হ্যামলেটে যেখানে রাস্তাটি স্থানীয় কাউন্টি রুট ১৫ (সিআর ১৫) এর সাথে মিলিত হয়, এই কাউন্টি রুট ১৫, পেন্সিলভেনিয়া স্টেট লাইন (যেখানে রাস্তাটি দক্ষিণ দিক বরাবর করি নামে চলমান) থেকে উত্তরদিক বরাবর শেরম্যান শহরের কেন্দ্র বরাবর চলমান।
হ্যামলেট অব ক্লেইমারের পূর্বে, এনওয়াই ৪৭৪ উত্তরপূর্ব দিকে মোড় নিয়ে পুরাতন রেলরোড বেড এর সমান্তরালে নর্থ ক্লেইমার এলাকা অতক্রিম করে, যেখানে এই রাস্তাটি দক্ষিণ প্রান্তবিন্দু এনওয়াই ৭৬ এর সাথে মিলিত হয়। নর্থ ক্লেইমার এর বাহিরে রাস্তাটি পূর্ব-পশ্চিমমুখী হারমোনি শহর এবং পরে পানামা গ্রামে (এখানে অবশ্য সিআর ৩৩নামে পরিচিত) প্রবেশ করে এগিয়ে যায়। এনওয়াই ৪৭৪ চলতেই থাকে, হ্যামলেট অব ব্লকভ্যালি এবং নর্থ হ্যারমোনি কমিউনিটি, অ্যাশভ্যালি হয়ে এবং অবশেষে এনওয়াই ৪৭৪, বুস্টি এলাকায় লেকের পাড়ে এনওয়াই ৩৯৪ এর সাথে মিলিত হয়ে সমাপ্ত হয়।
ইতিহাস
পুরো এনওয়াই ৪৭৪ কে, সর্বপ্রথম ১৯৩০ সালের মহাসড়ক ব্যবস্থা পুনরায় নামকরণের সময় এনওয়াই ৭৪ নামকরণ করা হয়েছিল, লেকউড থেকে জেমসটাউন এর এনওয়াই ৩৯৪ পর্যন্ত। রাস্তার বাকি অংশকে (মেভ্যালি থেকে লেকউড পর্যন্ত) এনওয়াই ১৭জে নামকরণ করা হয়েছিল। মধ্য ১৯৩০ এর দশকে, এনওয়াই ১৭জে কে এনওয়াই ৭৪ থেকে এনওয়াই ১৭ পর্যন্ত বর্ধিত করা হয়, জেমস টাউন, ওয়াশিংটন স্টিটে।  ১৯৪০ এর দশকে এই সমপতিত এনওয়াই ৭৪ কে অ্যাশভ্যালি পর্যন্ত ছেটে দেয়া হয়। ১৯৭৩ সালে এনওয়াই ৪৭৪ এর নামকরণের পূর্বে এনওয়াই ৭৪ নামটা বিদ্যমান ছিল। ফলে ৭৪ নম্বরটিকে এসেক্স কাউন্টির একটি রাস্তা ভারমন্ট রুট ৭৪ কে প্রদান করা সম্ভব হয়।  এনওয়াই ৪৭৪ এর ছোট সংযোগটি ১৯৮০ এর দশকে, পিএ ৪৭৪ নামে পেন্সিলভেনিয়ার ওয়াটসবার্গ এ স্থানান্তরিত করা হয়।
শেওগঞ্জ
শেওগঞ্জ (Sheoganj) ভারতের রাজস্থান রাজ্যের সিরোহি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬০ মিটার (৮৫৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শেওগঞ্জ শহরের জনসংখ্যা হল ২৪,৭৮৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে শেওগঞ্জ এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
নাদিয়া স্টাইলস
জীবনী
তিনি ২২ বছর বয়সে ২০০৪ সালে পর্ন শিল্পে প্রবেশ করেন। একজন অভিনেত্রী হিসেবে, তিনি ভিসিএ পিকচার্স, ডায়াবলিক, ডিজিটাল সিন, ইভিল অ্যাঞ্জেল, জিরো টলারেন্স, হাসলার ভিডিও, রেড লাইট ডিস্ট্রিক্ট, কিক অ্যাস, ব্রাজার্স এবং এলিগ্যান্ট অ্যাঞ্জেলের মতো স্টুডিওতে রেকর্ড করেছেন।
মক্কায় মুহাম্মাদ
ইসলামের সর্বশেষ নবী মুহাম্মাদ মক্কায় জন্মগ্রহণ করেন। তার জন্মের পর থেকে প্রথম ৫৩ বছর ( ৫৭০ - ৬৩২ খ্রি.) মদিনায় হিজরত করা পর্যন্ত মক্কায় জীবনযাপন করেন। তার জীবনের এই সময়কালের সবচেয়ে উল্লেখযোগ্য বিষয় হচ্ছে তার নবুয়ত। মুহাম্মাদের পিতা আবদুল্লাহ ইবনে আবদুল মুত্তালিব তার জন্মের পূর্বেই ইন্তেকাল করেন। তার মাতা আমিনা তাকে ছয় বছর বয়স পর্যন্ত লালন-পালন করেন। কিন্তু আনুমানিক ৫৭৭ খ্রিস্টাব্দে তিনি আবওয়াতে ইন্তেকাল করেন। পরবর্তীতে তিনি দাদা আবদুল মুত্তালিব ও চাচা আবু তালিবের পরিচর্যায় বেড়ে উঠেন। মুহাম্মাদ তার কর্মজীবনের শুরুর দিকে রাখাল এবং বণিক হিসেবে অতিবাহিত করেছেন। সিরিয়ায় সফলভাবে ব্যবসা করার পর খাদিজা বিনতে খুওয়াইলিদকে বিবাহ করেন। খাদিজা এবং আবু তালিবের মৃত্যুর পর দুঃখের বছরের পরের বছর মুহাম্মাদ সাওদা এবং আয়িশাকে বিয়ে করেন।
মুসলমানরা বিশ্বাস করে যে, মুহাম্মাদ ৬১০ খ্রিস্টাব্দে প্রথম ওহী পেয়েছিলেন। প্রথমদিকে মুহাম্মাদের কিছু ঘনিষ্ঠ বন্ধু ও আত্মীয়ই কেবল ইসলামগ্রহণ করেছিলেন। যদিও অন্যান্য আরো কিছু কুরাইশের লোক ও আরব গোত্রগুলোর সম্মানিত বেশ কিছু লোক তার কথা ও বার্তাকে গ্রহণ করেছিল; কিন্তু গোত্রের নেতৃবর্গ আর আবু লাহাবের মত তার কিছু আত্মীয়সহ বেশিরভাগই তার বিরোধিতা করেছিল। তাকে নিয়ে উপহাস করেছিল। এমনকি একপর্যায়ে তার গোত্র বনু হাশিমকে বয়কটও করেছিল। তার সাথীরাও হয়রানীর শিকার ছিলেন, লাঞ্ছিত হয়েছিলেন। এমনকি তার সাথীদের একটি দল আবিসিনিয়ায় হিজরত করেন। ৬২০ খ্রিস্টাব্দে মিরাজের ঘটনার পর মদিনার (তৎকালীন ইয়াসরিব) লোকদের একটি অংশ ইসলাম গ্রহণ করে। আকাবায় তাদের দুটি গোত্র (আউস এবং খাযরাজ) তাকে প্রতিরক্ষার ওয়াদা করে। মুহাম্মাদ তার অনুসারীদের ধীরে ধীরে মদিনায় স্থানান্তরিত হবার নির্দেশ দেন। সর্বশেষ ৬২২ খ্রিস্টাব্দে নিজেও হিজরত করেন।
পুরাতন এবং আধুনিক ইতিহাসবিদরা কুরআন, মুহাম্মাদের জীবনী (সীরাত) এবং হাদিসের বর্ণনাগুলোই মুহাম্মাদের জীবনীর প্রথম দিককার মূল উৎস হিসেবে গ্রহণ করেছেন। কিছু উৎসের নিশ্চয়তা নিয়ে কিছু পণ্ডিত যদিও প্রশ্ন তুলেছেন, কিন্তু অধিকাংশই এসব উৎসকে কিছু সংশোধন করে এগুলোকে মুহাম্মাদের মক্কার প্রথম জীবনের জন্য নিশ্চিত উৎস হিসেবে গ্রহণ করেছেন।
পটভূমি
আরব উপদ্বীপটি মূলতঃ শুষ্ক এবং উত্তপ্ত ছিল। যার ফলে মরুদ্যান বা ঝর্ণার নিকটবর্তী অঞ্চল ব্যতীত অন্য কোথাও কৃষিকাজ করা সম্ভব ছিল না। তৎকালীন আরবীয় ভূচিত্রটি এমনই মরুদ্যানের কাছাকাছি দুটি শহর দিয়ে চিত্রিত ছিল- মক্কা ও মদিনা (তখন ইয়াসরিব নামে প্রসিদ্ধ ছিল।) মরুভূমিতে বেঁচে থাকার জন্য গোষ্ঠীবদ্ধ হয়ে থাকাটা আবশ্যক ছিল। কারণ, এই রূঢ় আবহাওয়া ও পরিবেশের বিরুদ্ধে যুদ্ধ করার জন্য একে অপরের সাহায্য দরকার ছিল। এসব কারণে উপজাতীয় গোষ্ঠীগুলো দলবদ্ধ থাকতে উৎসাহী ছিল। আর এই দলবদ্ধ থাকার মূলভিত্তি ছিল, রক্তের বন্ধন। আরবের লোকেরা পূর্বযুগে যাযাবর ছিল। তারা এক জায়গা থেকে অন্যত্র ভ্রমণ করত আর খাদ্য অন্বেষণ করত। পরবর্তীযুগে তারা এক জায়গায় স্থির হয়ে বসতি স্থাপন করতে থাকল আর কৃষি-বাণিজ্য করতে শুরু করল। বাকি যারা যাযাবরের জীবন বেছে নিয়েছিল (বা বেদুঈনরা); তাদের অনেকে মরুদ্যানের অঞ্চলে বা কাফেলায় আক্রমণ করেই জীবনযাপন করত আর তারা এটাকে অপরাধ মনে করত না। মদিনা ছিল একটি বৃহৎ কৃষি সমৃদ্ধ বসতি আর মক্কা ছিল অনেক গোত্রের একটি গুরুত্বপূর্ণ অর্থনৈতিক কেন্দ্র। alt=|বাম|থাম্ব|254x254পিক্সেল| ৬০০ খ্রিস্টাব্দে [[আরবের গোত্র|আরবের বিশিষ্ট গোত্রগুলোর আনুমানিক অবস্থান।]] ইসলামপূর্ব যুগে আরবে দেব-দেবীদেরকে বিভিন্ন উপজাতির রক্ষক হিসেবে দেখা হত। আর তারা বিভিন্ন বৃক্ষ, পাথর, ঝর্ণা আর কূপকে পবিত্র বলে বিশ্বাস করত। মক্কায় একটি গুরুত্বপূর্ণ উপাসনালয় ছিল (যেটি কাবা হিসেবে পরিচিত), যেখানে উপজাতীয়দের রক্ষক দেবতার ৩৬০টি মূর্তি ছিল আর এটি তাদের বার্ষিক তীর্থযাত্রার স্থান ছিল। এসব দেব-দেবী ছাড়াও আরব গোত্রগুলো একজন মূল প্রভু বলে আল্লাহকে বিশ্বাস করত। আর তিনটি দেবীকে তারা আল্লাহর কন্যা হিসেবে বিশ্বাস করত, সেগুলো ছিল- লাত, মানাত আর উজ্জা। ইহুদী-খ্রিস্টানসহ আরবে কিছু একেশ্বরবাদী গোষ্ঠীও বিদ্যমান ছিল। পরম্পরা অনুসারে মুহাম্মাদ ছিলেন ইব্রাহিমের পুত্র ইসমাইলের বংশধর।
বংশ, জন্ম ও শৈশব
মুহাম্মাদের জন্ম রবিউল আউয়াল মাসে হয়েছিল। মুসলিম ঐতিহাসিকরা হস্তিবর্ষের অনুসারে মুহাম্মাদের জন্ম ৫৭০ বা ৫৭১ খ্রিস্টাব্দে বলে বর্ণনা করেছেন। তবে আধুনিক ঐতিহাসিকরা ৫৬৮ বা ৫৬৯ খ্র্রিস্টাব্দে বলে উল্লেখ করা অধিক নির্ভুল বলেছেন। মুহাম্মাদের জন্মের তারিখ নিয়ে মুসলিম সম্পদ্রায়গুলোর মধ্যে বিতর্ক রয়েছে। যদিও বেশিরভাগ সুন্নীরা বিশ্বাস করেন যে, এই ঘটনা ১২ই রবিউল আউয়ালে ঘটেছিল, যেটি ইবনে ইসহাকের মত। তবে শিয়া মুসলিমরা বিশ্বাস করেন যে, একই মাসের ১৭ তারিখ ভোরে জন্ম হয়েছিল। মুহাম্মাদ বনু হাশিমের পরিবারে জন্মগ্রহণ করেছিলেন। বনু হাশিম মক্কার কুরাইশ বংশের একটি গুরুত্বপূর্ণ গোত্র ছিল। তার দাদা আবদুল মুত্তালিব কুরাইশের নেতৃবৃন্দের মধ্যে গণ্য হতেন। তার পিতা ছিলেন, আবদুল্লাহ ইবনে আবদুল মুত্তালিব আর মাতা ছিলেন আমিনা বিনতে ওয়াহাব; যিনি ছিলেন বনু জুহরাহর গোত্রপতির বোন। মুহাম্মাদের পিতার দিকের প্রপিতামহ সালমা বিনতে আমর মদিনার বনু খাযরাজের প্রভাবশালী ইহুদী ছিলেন, যেকারণে বিভিন্ন আন্তঃধর্মীয় প্রবক্তারা তাকে আরব-ইহুদী বংশের মিশ্রিত বলে উল্লেখ করে থাকে। মুহাম্মাদের একজন প্রথম যুগের জীবনীকার ইবনে ইসহাকের মতে, মুহাম্মাদের দাদা আবদুল মুত্তালিব যখন তার পৌত্রের নাম মুহাম্মাদ রাখেন, সেটি আরব উপদ্বীপে অপরিচিত নাম ছিল।
মুহাম্মাদের বাবা আবদুল্লাহ পুত্রের জন্মের প্রায় ছয় মাস আগে ইন্তেকাল করেন। মুহাম্মাদের জন্মের পরপরই তাকে মরুভূমির একটি বেদুইন পরিবারের কাছে প্রেরণ করা হয়েছিল। কারণ, মরুভূমির জীবন অধিক স্বাস্থ্যকর বলে প্রমাণিত ছিল। যেহেতু তিনি পিতৃহীন ছিলেন, তাই এতিমের যত্ন নেয়া অলাভজনক ভেবে ধাত্রীরা তাকে নিতে আগ্রহী ছিলনা। যাইহোক, তাকে হালিমা বিনতে আবু সুয়াইব সাদিয়া গ্রহণ করেছিলেন, তিনি যত্ন নেয়ার জন্য কোনো সন্তান পাননি। মুহাম্মাদ হালিমা এবং তার স্বামীর সাথে দুই বা তিন বছর বয়স পর্যন্ত ছিলেন। তিনি পরবর্তী তিন বছর মক্কায় তার মায়ের সাথে বসবাস করেন। এরপর তার মাতা আমিনা তাকে তার মাতৃকুলের আত্মীয়দের সাথে দেখা করাতে নিয়ে যান। এবং ফেরার পথে আবওয়ার কাছাকাছি ইন্তেকাল করেন। পিতামহ আবদুল মুত্তালিব পিতৃমাতৃহারা এই সন্তানের লালন-পালনের দায়িত্ব নেন। দুইবছর পর তিনিও ইন্তেকাল করেন। মুহাম্মাদ তারপর চাচা আবু তালিবের তত্ত্বাবধানে বেড়ে উঠেন। আবু তালিব ছিলেন বনু হাশিমের সর্দার। তার চাচার সাথে থাকার সময়ে মুহাম্মাদ প্রথমজীবনে জীবিকা নির্বাহের জন্য মক্কার উপকন্ঠে ভেড়ার পাল চরাতে শুরু করেন। এছাড়া তিনি তার চাচার সাথে বেশ কয়েকটি বাণিজ্যিক যাত্রায়ও যেতেন। এই ভ্রমণগুলোর কারণে মুহাম্মাদ সাংস্কৃতিক বৈচিত্র আর বিভিন্ন ধর্মীয় ঐতিহ্যের সাথে পরিচিত হন। ১২বছর বয়সে তিনি তার চাচা আবু তালিবের সাথে সিরিয়ায় ব্যবসার জন্য গমন করেন। মুসলিমরা বিশ্বাস করেন যে, তিনি বুশরা শহরে পাদ্রী বাহিরার সাথে সাক্ষাত করেছিলেন; যিনি তার নবী হওয়ার ভবিষ্যদ্বাণী করেছিলেন।
নবুয়তের আগে
চাচার সাথে ব্যবসায়ী সফর দ্বারা উৎসাহিত হয়ে মুহাম্মাদ পরবর্তী জীবনে বিভিন্ন ব্যবসায়ী কার্যক্রমের সাথে যুক্ত হয়ে পড়েন। ব্যবসায়ী জীবনে মুহাম্মাদ আল-আমিন বা বিশ্বাসী উপাধী হিসেবে বিখ্যাত হয়েছিলেন। এছাড়া তাকে বিভিন্ন বিরোধের সময়ে একজন নিরপেক্ষ সালিশ হিসেবে বিশ্বাস করা হত।
খাদিজা বিনতে খুওয়াইলিদের সাথে বিবাহ এবং যায়েদ ইবনে হারিছাকে দত্তক গ্রহণ
থাম্ব| [[নাসখ লিপি|নাসখ ক্যালিগ্রাফিতে খাদিজা বিনতে খুওয়াইলিদের নামের সীলমোহর। তার সাথে লেখা উম্মুল মুমিনীন (মুমিনদের মা) এবং রাযিয়াল্লাহু আনহা (আল্লাহ তার উপর সন্তুষ্ট হোন)।]] খাদিজা বিনতে খুওয়াইলিদ ছিলেন মক্কার প্রসিদ্ধ ব্যবসায়ী মহিলা। তিনি বিধবা ছিলেন। মুহাম্মাদের বিশ্বস্ততার কথা শুনে সিরিয়ায় তার বাণিজ্যিক কার্যক্রম পরিচালনা করতে অনুরোধ করেছিলেন। মুহাম্মাদের ব্যবসায়ী প্রাজ্ঞতা দেকে খাদিজা তার বান্ধবী নাফিসার মাধ্যমে মুহাম্মাদের কাছে বিয়ের প্রস্তাব প্রেরণ করেন। মুহাম্মাদ প্রস্তাব গ্রহণ করেন এবং খাদিজাকে বিয়ে করেন। খাদিজা যায়েদ ইবনে হারেসাকে ক্রয় করে মুহাম্মাদকে উপহার হিসেবে দিয়েছিলেন, যাকে মুহাম্মাদ পরে দত্তকপুত্র হিসেবে গ্রহণ করেন। ইবনে ইসহাক উল্লেখ করেছেন যে, খাদিজা মুহাম্মাদের ছয়টি সন্তানের জন্ম দিয়েছেন: কাসিম নামে একটি ছেলে (যিনি দুই বছর বয়সে মারা যান), তারপর চারটি মেয়ে- জয়নব, রুকাইয়াহ, উম্মে কুলসুম, ফাতিমা এবং আরেকটি ছেলে আবদুল্লাহ (যিনি দুই বছর বয়সে মারা যান)।
আব্দুল্লাহর মৃত্যুর পর মুহাম্মাদ আবু তালিবের সন্তান আলীকে তার ঘরে নিয়ে আসেন। পরবর্তীতে চাচা আবু তালিবের দুর্বল আর্থিক অস্থায় একটি বৃহৎ পরিবারের ভরণপোষণের বোঝা লঘু করার জন্য তাকে নিজের ঘরে রেখে দেন। মুহাম্মাদ যায়েদকেও দত্তকপুত্র হিসেবে গ্রহণ করেন ও যায়েদ বিন মুহাম্মাদ নাম দেন। মুসলিমরা বিশ্বাস করেন যে, নামকরণটি কুরআনের ৩৩তম সুরা সূরা আল-আহযাবের একটি আয়াতের জন্য বাতিল হয়ে গিয়েছে। যেখানে বলা হয়েছে যে, কোনো দত্তক নেওয়া সন্তানকে বিয়ে বা উত্তরাধিকার দ্বারা স্বাভাবিক পুত্র গণ্য করা যাবেনা। দত্তক নেয়া সন্তানকে তার আসল পিতার নামেই ডাকতে হবে। এজন্যই যায়েদের নাম পুনরায় যায়েদ বিন হারেসা রাখা হয়।
প্রাথমিক ওহী এবং বিরোধিতা
একসময়ে মুহাম্মাদ মক্কার নিকটবর্তী হেরা পর্বতের গুহায় একাকী কয়েক সপ্তাহ ধ্যান করার অভ্যাস গ্রহণ করেছিলেন। ইসলামী বিশ্বাসমতে, ৬১০ খ্রিস্টাব্দে হিজরতের ১৩ বছর পূর্বে একবার হেরা গুহায় তার গমনের পর, ফেরেশতা জিবরাঈল তার কাছে আগমন করেন এবং মুহাম্মাদকে কুরআনের ৯৬তম সুরা আলাক্বের প্রথম কয়েকটি আয়াত পড়তে নির্দেশ দেন: "পড়ুন আপনার রবের নামে, যিনি সৃষ্টি করেছেন। যিনি সৃষ্টি করেছেন মানুষকে জমাট-বাঁধা রক্তপিন্ড (আলাক্ব) হতে। পড়ুন, আর আপনার রব মহিমান্বিত। যিনি কলমের সাহায্যে শিক্ষা দিয়েছেন। শিক্ষা দিয়েছেন মানুষকে যা সে জানত না। (কুরআন )"বেশিরভাগ সুন্নী সূত্রমতে, মুহাম্মাদ তার প্রথম ওহীর সময় অত্যন্ত ঘাবড়ে গিয়েছিলেন। কিন্তু ফেরেশতা আরো নিকটে চলে আসেন এবং বলেন যে, তাকে আল্লাহর বার্তাবাহক হিসেবে মনোনীত করা হয়েছে। এরপর মুহাম্মাদ আতংকিত অবস্থাতেই ঘরে ফিরে আসেন এবং খাদিজা তাকে তার খ্রিস্টান চাচাতো ভাই ওয়ারাকা ইবনে নওফলের কাছে নিয়ে গেলে তিনি তাকে শান্ত করেন। কিন্তু শিয়া মুসলিমরা মনে করেন যে, মুহাম্মাদ জিবরাইলের চেহারা দেখে অবাক বা ভীত হননি। বরং তিনি তাকে স্বাগত জানিয়েছিলেন; যেন তিনি এমনটিই আকাঙ্ক্ষা করছিলেন প্রথম ওহীর পর তিন বছর পর্যন্ত তার কাছে ওহী অবতীর্ণ হয়নি। মুহাম্মাদ সেসময়ে ইবাদত ওআধ্যাত্মিক অনুশীলনের চর্চা আরো বৃদ্ধি করে দেন। এরপর আবার ওহী অবতীর্ণ হয় এবং মুহাম্মাদকে প্রচারের জন্য আদেশ দেয়া হয়:  "আপনার প্রভু আপনাকে পরিত্যাগ করেননি আর না তিনি [আপনাকে] ঘৃণা করেন। (কুরআন )"ওয়েলচের মতে, ওহীর অবতরণগুলো রহস্যময় অন্তরের খিঁচুনি দ্বারা সংঘটিত হত আর এই বর্ণনাগুলো মুসলিমদের দ্বারা মিথ্যা হবার সম্ভাবনা খুবই কম। ডব্লিউ মন্টগোমারি ওয়াট আরও যোগ করেছেন যে, মুহাম্মাদ তার নিজস্ব চিন্তাভাবনা থেকে এই বিশেষ বার্তাগুলো পৃথক করতে পারার ব্যাপারে আত্মবিশ্বাসী ছিলেন।
কার্যক্রম এবং প্রাথমিক প্রচেষ্টা
নতুন বিশ্বাস প্রচারে মুহাম্মাদের প্রাথমিক প্রচেষ্টা একটি একক আদর্শের প্রচারের ব্যাপারে কেন্দ্র করেই ছিল। আর সেটি ছিল- একেশ্বরবাদ। এই সময়ে অবতীর্ণ কুরআনের সুরাগুলোতে মুহাম্মাদকে আল্লাহর একত্ব ও শ্রেষ্ঠত্ব প্রচার করতে এবং একমাত্র তারই উপাসনা করতে নির্দেশ দেয়া হয়েছিল। এছাড়া কখনো বিচারের দিবসকে প্রত্যক্ষভাবে উল্লেখ করে আবার কখনো পরোক্ষভাবে উল্লেখ করে কিছু বিলুপ্ত জাতির ইতিহাস থেকে উদাহরণ দিয়ে পৌত্তলিকদেরকে পরকালের শাস্তি সম্পর্কে সতর্ক করতে বলা হয়েছিল। এই সময়ে অবতীর্ণ সূরাগুলো মাক্কী সূরা হিসেবে পরিচিত। প্রথম দিকে ইসলাম গ্রহণকারীদের মধ্যে ছিলেন মুহাম্মাদের স্ত্রী খাদিজা, চাচাত ভাই আলী, তার দত্তকপুত্র যায়েদ, তার সেবিকা উম্মে আইমান এবং তার বন্ধু আবু বকর।
প্রাথমিকভাবে ইসলাম গ্রহণকারীদের তিনটি প্রধান দল ছিল: বড় বড় ব্যবসায়ীদের ছোট ভাই এবং পুত্র, যারা তাদের গোত্রের উত্তম পদ থেকে ছিটকে পড়েছিল বা এটি অর্জন করতে ব্যর্থ হয়েছিল এবং দুর্বল, বেশিরভাগ অরক্ষিত ও বিদেশী। আবু বকর, যিনি মুহাম্মাদের সমতার নীতি অনুসারে দাসদের মুক্ত করার জন্য ক্রয় করে মুক্ত করতেন, তিনি বিপুল সংখ্যক ইসলাম গ্রহণকারীদের আকৃষ্ট করেছিলেন। এতদসত্ত্বেও এই প্রাথমিক ধর্ম গ্রহণকারীদের সংখ্যা কম ছিল। আর মুহাম্মাদ শান্তভাবে একটি ছোট, কিন্তু আধ্যাত্মিকভাবে শক্তিশালী, সম্প্রদায় তৈরিতে মনোযোগী ছিলেন। ৬১৩ খ্রিস্টাব্দের দিকে মুহাম্মাদকে নির্দেশ দেয়া হল:"'আপনার নিকটতম আত্মীয়স্বজন উপদেশ দিন'"এই আয়াত অবতীর্ণ হওয়ার ফলে মুহাম্মাদ জনসম্মুখে ধর্ম প্রচার শুরু করলেন। একদিন তিনি সাফা পাহাড়ে আরোহণ করে গোত্রপ্রধানদের জোরে আহ্বান করলেন। নেতৃবন্দকে তিনি জিজ্ঞেস করেছিলেন, তাকে তারা বিশ্বাস করেন কিনা। তারা তাকে নিশ্চয়তা দিয়েছিল যে, তারা যেহেতু তাকে কখনো মিথ্যা বলতে শুনেনি, তাই তারা তাকে বিশ্বাস করবে। তারপর তিনি প্রভুর একত্ববাদের ঘোষণা দেন। পরে মুহাম্মাদ আরেকটি নৈশভোজের আয়োজন করে সেখানেও তার নবুয়তের মূল বক্তব্য তুলে ধরেন। এসব ঘটনার সময়ে মুহাম্মাদ তার এক চাচা আবু লাহাবের তীব্র বিরোধিতার সম্মুখীন হন। অপরদিকে হামযা ইবনে আবদুল মুত্তালিব ও আব্বাস তাকে গ্রহণ করেন। মুহাম্মাদের বার্তার প্রতি কুরাইশদের অসন্তোষের অনেক কারণে বর্ণনা করা হয়েছে। এরমধ্যে প্রধান কয়েকটি কারণ হচ্ছে, মুহাম্মাদ কুরাইশদের দেব-দেবীদের জন্য সম্মানজনক ছিলেন না। আর তিনি তাদের অন্যায় রীতিগুলোর ব্যাপারে খোলাখুলি বিরোধিতা করতেন। এছাড়া তিনি তার বিরোধীদের চেয়ে কম শক্তিশালী একটি বংশ থেকে এসেছিলেন।
প্রথমদিকে মুসলমানদের উপর নিপীড়ন
মুহাম্মাদের বার্তার ব্যাপারে প্রথমদিকে আত্মরক্ষামূলক বিরোধিতা দেখা দেয়। ইবনে সাদের মতে, মুহাম্মাদ মক্কাবাসীদের (আল্লাহ ব্যতীত) অন্য মূর্তিসমূহের উপাসনা করার ব্যাপারে এবং তাদের পূর্বপুরুষরা ভুল বিশ্বাসের উপর ছিল বলে আয়াত বর্ণনা করার পর মক্কাবাসীরা তার বিরোধিতা করা শুরু করে। ওয়াটের মতে, মুহাম্মাদের সাথীরা মক্কায় আগ্রহ সৃষ্টি করছিল। যার কারণে স্থানীয় গোত্র ও শাসকরা হুমকি মনে করছিল। কারণ, তাদের অর্থনৈতিক উন্নতি কাবা থেকে তাদের বার্ষিক আয়ের উপর অনেকটাই নির্ভরশীল ছিল। আবার এটা তাদের ধর্মীয় কেন্দ্রবিন্দুও ছিল। এছাড়া মক্কার পুরাতন ধর্মগুলোকে মিথ্যা প্রতিপন্ন করা হচ্ছিল, বিশেষতঃ মুহাম্মাদের নিজের গোত্র কুরাইশরাই তাকে হুমকি মনে করছিল। কারণ এতদিন কুরাইশদেরকেই কাবার অভিভাবক হিসেবে গণ্য করা হচ্ছিল। কুরাইশের কিছু নেতৃস্থানীয় ব্যক্তিরা মুহাম্মাদের সাথে তার প্রচার বন্ধ করার জন্য সন্ধি করতে এসে ব্যর্থ হয়। তারা তাকে ব্যবসায় ভালো স্থান দেয়ার প্রস্তাব দেয়। এছাড়া সম্মানীয় কোনো গোত্রপতি বা রাজকন্যার সাথে বিয়ে করানোর প্রস্তাবও দেয়। এমনকি শেষপর্যন্ত পুরো আরবের রাজত্বের প্রস্তাব দেয়; কিন্তু মুহাম্মাদ সবগুলো প্রস্তাব প্রত্যাখ্যান করেন। এই সময়ে মুহাম্মাদ তার অনুসারীদেরকে শান্তিবাদী হতে আহ্বান জানান। পিটারসনের মতে, "কাফেরদের সাথে ভদ্রভাবে আচরণ করা"।
মুহাম্মাদের সাথী এবং কুরাইশদের দলগুলোর মধ্যে দ্রুতই সম্পর্কের অবনতি ঘটে। মক্কার মূর্তিগুলোর ব্যাপারে মুহাম্মাদের প্রকাশ্য নিন্দা বৈরী অবস্থাকে আরও নিশ্চিত করে তুলে। তবে মুহাম্মাদ শারিরীক ক্ষয়ক্ষতি থেকে বেঁচে যান। কারণ, তিনি বনু হাশিমের অন্তর্ভুক্ত ছিলেন। আর তাকে আহত করা বনু হাশিমের সাথে যুদ্ধ ঘোষণা করার সমান ছিল। আর গোত্রীয় নেতাদের চুক্তি ও বৈধতাকে ক্ষুণ্ণ করে কুরাইশরা মুহাম্মাদকে হত্যা করতে ইচ্ছুক ছিল না। তবে মুহাম্মাদের উপর বেশ কয়েকটি প্রাণঘাতী আক্রমণ করা হয়েছিল। মুসলিম ঐতিহাসিকদের সূত্রগুলো বর্ণনা করে যে, কুরাইশরা মুসলিমদেরকে নামাজ পড়তে বাঁধা দিয়ে প্রথমে অত্যাচার শুরু করেছিল। পাশ্চাত্যের পণ্ডিতরা মুহাম্মাদের অনুসারীদের প্রতি নিপীড়ন ও দুর্ব্যবহারের বর্ণনাগুলোকে সত্যায়িত করেছে। মুহাম্মাদের অনেক সাথীকে লাঞ্ছিত করা হয়েছিল, হয়রানি করা হয়েছিল; এমনকি নির্বাসনে বাধ্য করা হয়েছিল। আর তাদের মধ্যে দুইজন ইয়াসির ইবনে আমের ও সুমাইয়া বিনতে খাব্বাতকে নির্যাতন করে হত্যা করা হয়েছিল। থাম্ব|339x339পিক্সেল| আবিসিনিয়ার বাদশাহ [[নাজাশি|আসমাহাহ নাজাশির চিত্র। যেখানে তিনি মক্কাবাসীদের মুসলিমদেরকে সমর্পণের প্রস্তাবকে প্রত্যাখ্যান করছেন। রশিদুদ্দীন সিনানের বিশ্বের ইতিহাস বই থেকে।]] ৬১৫ খ্রিস্টাব্দে মুসলিমদের বিরুদ্ধে তীব্র সহিংসতা চলায় মুহাম্মাদ তার সাথীদেরকে খ্রিস্টান রাজা নাজাশির সুরক্ষার অধীন আবিসিনিয়ায় চলে যাওয়ার নির্দেশ দেন। মুসলিম ঐতিহাসিকরা মক্কাবাসীদের নিপীড়নকে দেশত্যাগের প্রধান কারণ হিসেবে উল্লেখ করেছেন। কিন্তু স্কটিশ ইতিহাসবিদ উইলিয়াম মন্টগোমারি ওয়াট লিখেন, ' যদিও ঐতিহ্যগুলি মক্কাবাসীদের নিপীড়নকে দেশত্যাগে প্রধান ভূমিকা পালন করেছে বলে মনে করে, ইসলামিক স্টাডিজের অধ্যাপক উইলিয়াম মন্টগোমারি ওয়াট বলেন, এমনটি বিশ্বাস করার কারণ আছে যে, মুসলিম সম্প্রদায়ের প্রথমদিককার অংশের একটা ভাগ আবিসিনিয়ায় অভিবাসনের কারণ ছিল ব্যবসা। সম্ভবতঃ মক্কার বিশিষ্ট ব্যবসায়ীর সাথে প্রতিযোগিতা এর লক্ষ্য ছিল। মক্কাবাসীরা আমর ইবনুল আস ও আব্দুল্লাহ বিন রাবিয়াহকে কুরাইশদের কাছে মুসলিমদেরকে সমর্পণ করার বিষয়ে আলোচনা করার জন্য পাঠায়। কিন্তু নাজাশি তাদের অনুরোধ ও প্রস্তাব প্রত্যাখ্যান করেন।
উমরের ইসলাম গ্রহণ এবং হাশেমদের বয়কট
সুন্নী মুসলিমরা বিশ্বাস করেন যে, মুহাম্মাদ উমর ইবনুল খাত্তাব বা আমর ইবনে হিশামের ইসলামগ্রহণের মাধ্যমে ইসলামকে শক্তিশালী করার জন্য প্রার্থনা করেছিলেন। উমর প্রথমে মুহাম্মাদের আহ্বানের তীব্র বিরোধী ছিলেন। তিনি শেষপর্যন্ত মুহাম্মাদকে মক্কার বিভাজনকে দায়ী করে হত্যা করার সিদ্ধান্ত নেন। মুহাম্মাদকে হত্যা করতে যাওয়ার সময়েই তাকে তার বোনের ইসলাম গ্রহণের কথা জানানো হয়। তিনি প্রথমে তার বোনকে হত্যা করার সিদ্ধান্ত নিয়ে বোনের বাড়িতে আসেন। কিন্তু সেখানে গিয়ে কুরআনের আওয়াজ শুনে তিনি মোহিত হন। এবং শব্দগুলোর সৌন্দর্য্য ও মহত্ত্ব বিবেচনা করে ইসলাম গ্রহণ করেন। তিনি তার ইসলাম গ্রহণের কথা তাৎক্ষণিকভাবে সবাইকে জানিয়ে দেন। উমরের ইসলাম গ্রহণ করায় মুসলমানরা প্রকাশ্যে কাবায় নামাজ পড়তে শুরু করেন। কারণ পৌত্তলিকরা উমরের শক্তিমত্তার মুখোমুখি হতে আগ্রহী ছিল না।
কুরাইশের দুটি গুরুত্বপূর্ণ গোত্র বনু হাশিম গোত্রকে বয়কট করার ঘোষণা দেয়। যাতে মুহাম্মাদকে সুরক্ষা দেয়ার ব্যাপারে গোত্রের উপর চাপ সৃষ্টি করা যায়। ইবনে ইসহাকের বর্ণনামতে বনু হাশিমের উপর আরোপিত শর্তাবলীগুলো এই ছিল যে, কেউ তাদের নারীদেরকে বিয়ে করবেনা বা তাদের বিয়ে করার জন্য নারী দেবেনা। এবং কেউ তাদের কাছে কোনোকিছু বিক্রি করবেনা বা কেউ তাদের নিকট থেকে কোনোকিছু ক্রয় করবেনা। নির্বাসন দুই বা তিন বছর স্থায়ী হয়েছিল। কিন্তু চুক্তিটি শেষপর্যন্ত তার উদ্দেশ্য সফল করেনি বিধায় ভেঙ্গে যায়। কুরাইশরা হাশেমীদের প্রতি সহানুভূতিশীলদের কারণে শেষ পর্যন্ত চুক্তি বাতিল করার ব্যাপারে ঐকমত্য পোষণ করে।
হিজরতের কারণসমূহ
ডান|থাম্ব|313x313পিক্সেল| মক্কা থেকে তায়েফ পর্যন্ত আধুনিক রাস্তা
খাদিজা ও আবু তালিবের মৃত্যু এবং মুহাম্মদের তায়েফ সফর
মুহাম্মাদের নবুয়ত দাবীর ৯ বছর পর, মুহাম্মাদের বাণীকে রক্ষার জন্য প্রতিশ্রুতিবদ্ধ দুইজন- স্ত্রী খাদিজা ও তার চাচা আবু তালিব ইন্তেকাল করেন। আবু তালিবের মৃত্যুর পর বনু হাশিম গোত্রের নেতৃত্ব মুহাম্মাদের আরেক চাচা আবু লাহাবের হাতে চলে যায়, যে ছিল মুহাম্মাদ ও ইসলামের এক অপ্রতিরোধ শত্রু। আবু লাহাব নেতৃত্ব পেয়েই মুহাম্মাদের কাছ থেকে গোত্রের সুরক্ষা প্রত্যাহার করে নিয়েছিল। বিষয়টি মুহাম্মাদের জন্য কঠিন হয়ে দাঁড়ায়। কারণ, গোত্রের সুরক্ষা প্রত্যাহার করার অর্থ হচ্ছে- তাকে হত্যা করলে রক্তের প্রতিশোধ নেয়া হবেনা। এরপর মুহাম্মাদ মক্কার নিকটবর্তী তায়েফ শহরের নেতৃবৃন্দের কাছে নিজের বার্তা পৌঁছানোর চেষ্টা করেন। কিন্তু শহরের মানুষ তাকে পাথর নিক্ষেপ করায় তার সেই প্রচেষ্টা ব্যর্থ হয়।
সাওদা বিনতে জামআ ও আয়িশাকে বিয়ে
৬২০ খ্রিস্টাব্দের কোনো এক সময়ে, দুঃখের বছরের পরের বছর; মুহাম্মাদ সাওদা বিনতে জামআর কাছে বিয়ের প্রস্তাব পাঠান। সাওদা প্রথম দিকে ইসলামগ্রহণকারিনীদের মধ্যে একজন। প্রস্তাবটি তিনি এবং তার পিতা জামআ ইবনে কায়েস উভয়েই গ্রহণ করেছিলেন। মুহাম্মাদ ও সাওদার বিয়ে হয় একই বছর রমজানে। মুহাম্মাদ হিজরতের পূর্বে তার বন্ধু ও সাথী আবু বকরের কন্যা আয়িশাকেও বিয়ে করেছিলেন, যখন তার বয়স ৬ থেকে ৯ বছরের মধ্যে ছিল। যার ফলে আধুনিক পণ্ডিতদের আলোচনায় প্রচুর বিতর্ক সৃষ্টি করেছে। সাওদা এবং আয়িশা উভয়েই মুহাম্মাদের চেয়ে বেশিদিন বেঁচে ছিলেন। আয়িশা মুহাম্মাদের মৃত্যুর পর ৪৪ বছর সময়ে ২২শতেরও বেশি হাদিস বর্ণনা করেছিলেন। তার বর্ণনাগুলোর মধ্যে উত্তরাধিকার, হজ্জ, পরকালবিদ্যা এবং মুহাম্মাদের ব্যক্তিগত জীবন স্থান পেয়েছে।
লাইলাতুল মেরাজ এবং আকাবার শপথ
যেহেতু কুরাইশরা মুহাম্মাদের বাণীর প্রতি গুরুত্ব দিচ্ছিল না, তাই মুহাম্মাদ মক্কায় আগত ব্যবসায়ী ও হজ্জযাত্রীদের মধ্যে তার বার্তা প্রচার করার সিদ্ধান্ত নেন। কয়েকটি দলের কাছে ব্যর্থ হবার পর, মদিনার কিছু লোক তার বার্তা গ্রহণ করে। ইয়াসরিবের আরব জনগোষ্ঠী একেশ্বরবাদের সাথে পরিচিত ছিল। কারণ, মদিনায় ইহুদি কয়েকটি গোত্রের অস্তিত্ব ছিল। এতদ্ব্যতীত তারা এই অঞ্চল থেকে শেষ নবী আগমনের ভবিষ্যদ্বানী করত। এসব কারণে মদিনার সেসব লোকেরা তার বার্তা সহজেই গ্রহণ করে নেয়। মুহাম্মাদ মদিনার আউস ও খাযরাজ গোত্রের কতেক সদস্যের কাছে মিনার নিকটবর্তী আকাবায় দুবার দেখা করেছিলেন। তারা সেখানে মুহাম্মাদের প্রতি আনুগত্যের ও তাকে রক্ষা করার শপথ করেছিল। আকাবার শপথ অনুসারে মুহাম্মাদ তার সাথীদেরকে মদিনায় হিজরতে করতে নির্দেশ দেন। কুরাইশরা মুসলমানদের হিজরত করতে বাঁধা দিলেও অক্ষমরা ছাড়া বাকি সমস্ত মুসলিমই মদিনায় চলে যেতে সক্ষম হয়েছিল।
হিজরত
মুসলমানরা বিশ্বাস করেন যে, মুহাম্মাদ মদিনায় হিজরত করার জন্য আল্লাহর আদেশের অপেক্ষা করছিলেন। আল্লাহর পক্ষ থেকে নির্দেশ পাওয়ার পর সেই রাতেই মক্কা ত্যাগ করার পরিকল্পনা করেন। কুরাইশরা তার পূর্বের হিজরতকারী বিপুল সংখ্যক মুসলমানের কথা স্মরণ করে হত্যার জন্য তার বাড়ি ঘেরাও করেছিল। হত্যাকান্ডের জন্য যেই রাত ঠিক করা হয়েছিল সে রাতেই মুহাম্মাদ তাদের চোখকে ধোঁকা দিয়ে বাড়ি থেকে বেরিয়ে যান। মক্কার বিভিন্ন লোকের বেশ কয়েকটি আমানত তার কাছে গচ্ছিত থাকায়, আলীকে সেসব আর্থিক ও অন্যান্য বিষয়গুলো নিষ্পত্তি করার জন্য রেখে গিয়েছিলেন। আলী মুহাম্মাদের পোষাক পরিধান করেছিলেন, যার কারণে ঘাতকরা ভাবছিল যে- মুহাম্মাদ এখনও বের হননি। যখন মুহাম্মাদ আবু বকরের সাথে শহর থেকে অনেক দূরে চলে গিয়েছিলেন। আলী ষড়যন্ত্র থেকে বেঁচে গিয়েছিলেন। তবে তিনি মুহাম্মাদের নির্দেশ পালনার্থে মক্কায় থেকে জীবনের ঝুঁকি নিয়েছিলেন। মক্কার লোকদের গচ্ছিত বিষয়াবলী প্রাপকদেরকে বুঝিয়ে দিয়ে আলী তার মা ফাতিমা বিনতে আসাদ, মুহাম্মাদের কন্যা ফাতিমা ও উম্মে কুলসুম, মুহাম্মাদের স্ত্রী সাওদা ও তার সেবিকা উম্মে আইমানকে সাথে নিয়ে মদিনায় গমন করেন। যাত্রা চালিয়ে যাওয়ার পূর্বে মুহাম্মাদ এবং আবু বকর মক্কার বাইরে সাওর পর্বতের গুহায় আশ্রয় নিয়েছিলেন। কুরাইশদের আরও বিভ্রান্ত করতে মুহাম্মাদ প্রথম কয়েকদিন মদিনার বিপরীত দিকে দক্ষিণে ভ্রমণ করেন। এরপর মুহাম্মাদ ও আবু বকর লোহিত সাগরের দিকে ফিরে মদিনার দিকের উপকূলরেখা অনুসরণ করে ২৭শে সেপ্টেম্বর, ৬২২ খ্রিস্টাব্দ রোজ সোমবার কুবায় উপনীত হন।
ইতিহাস ও সূত্র
মক্কায় মুহাম্মাদের জীবনের প্রধান উৎস হচ্ছে কুরআন। কুরআনের পাঠ্য নিয়ে গবেষণা করে পশ্চিমা বিশ্ববিদ্যালয়ের পণ্ডিতরা মুহাম্মাদের কথা হিসেবেই গণ্য করেছেন। কারণ তারা এর মাঝে তেমন বৃহৎ কোনো তাৎপর্য খুঁজে পাননি। কুরআন যাইহোক না কেন মুহাম্মাদের আদর্শিক ও আধ্যাত্মিক বিষয়গুলোর প্রধান বর্ণনা। এবং এই শহরে তার যাপিত জীবন সম্পর্কে একমাত্র খন্ডিত উৎস। যা তার বা তার অনুসারীদের জীবনের ঘটনাগুলোর কালানুক্রমিক ক্রম নির্ণয় করা কঠিন করে দিয়েছে। মুহাম্মাদের আধুনিক জীবনী লেখকরা মক্কার আর্থ-সামাজিক ও আর্থ-রাজনৈতিক দিকগুলো ক্রম নির্ণয় করেন ও সেই প্রেক্ষাপটে কুরআনের আদর্শিক দিকগুলো পড়েন। থাম্ব|384x384পিক্সেল| [[ফাতহুল বারী, ইবনে হাজার আসক্বালানীর সহীহ বুখারীর একটি ভাষ্য]] পরবর্তীকালের অন্যান্য ঐতিহাসিক কাজ, উল্লেখযোগ্যভাবে হিজরী শতাব্দীর ৩য় ও ৩র্থ শতাব্দীর কাজগুলো মুহাম্মাদের এই শহরের জীবনের চিত্র অংকনে যথেষ্ট গুরুত্ব রাখে। এর মধ্যে রয়েছে মুহাম্মাদের প্রাথমিক দিককার জীবনীগ্রন্থগুলো; যেমন- ইবনে ইসহাক ( ৭০৪ - ৭৬৭ খ্রি.) ও ইবনে সা'দ ( ৭৮৪ - ৮৪৫ খ্রি.)। আরও রয়েছে হাদিস সাহিত্যে মুহাম্মাদের উক্তিসমূহের উদ্ধৃতিসমূহের মুসলিম পণ্ডিতদের কৃত সংকলন, যেমন- ইমাম বুখারী ( ৮১০ - ৮৭০ খ্রি.) ও মুসলিম ইবনে আল-হাজ্জাজ ( ৮১৫ - ৮৭৫ খ্রি.)। এসকল বিষয় তার জীবন সম্পর্কে অতিরিক্ত তথ্য প্রদান করে। প্রাচীনতম টিকে থাকা সীরাত হল ইবনে ইসহাক রচিত - "সীরাতুর রাসূলুল্লাহ"। যদিও এর মূল নথিটি হারিয়ে গিয়েছে, এর অধিকাংশ ইবনে হিশাম আর আত তাবারির পুনরুক্তির কারণে বেঁচে আছে। অনেক ঐতিহাসিক এই জীবনীগ্রন্থগুলোর যথার্থতা স্বীকার করেন, যদিও এগুলোর যথার্থতা অনিশ্চিত। উইলিয়াম মন্টগোমারি ওয়াটের মতে, আইনের চোখে দেখলে এটা বিপথগামী উদ্ভাবন মনে হতে পারে। কিন্তু ইতিহাসের দৃষ্টিভঙ্গিতে দেখলে, কিছু ঘটনা বাদ দিলে বাকি বিষয়গুলো বানোয়াট হওয়ার চেয়ে ঘটিত বিষয় বলেই মনে হবে।
হাদিস হচ্ছে মুহাম্মাদের ঘটনাবলী বা বাণীর বর্ণনা, যেগুলো মুহাম্মাদের জীবনী হিসেবে গণ্য করা যায়। এগুলো মুহাম্মাদের সাথী ও তার আনুগত্যকারীদের স্মরণশক্তির কারণে স্থায়ী হয়েছে। প্রাথমিক ইসলামের ইতিহাস ও মুহাম্মাদের জীবনীতে হাদিসের বর্ণনাগুলো একটি গুরুত্বপূর্ণ উপাদান। পূর্ববর্তী পশ্চিমা পণ্ডিতদের মধ্যে এই বর্ণনা এবং পরবর্তী সময়ে সংগৃহিত বর্ণনাগুলোকে একবাক্যে বানোয়াট বলে দেয়ার একটা প্রবণতা ছিল। লিওন কেটানি ইবনে ইসহাকের মত সীরাতগ্রন্থগুলোতে আব্দুল্লাহ ইবনে আব্বাস এবং আয়িশার সনদ ব্যতীত বর্ণনাগুলোকে কাল্পনিক আখ্যা দেন। তবে উইলফার্ড ম্যাডলাং নির্বিচারে সকল বর্ণনা প্রত্যাখ্যান করার বিরুদ্ধে। ম্যাডলাং এবং পরবর্তী কিছু ঐতিহাসিকরা পরবর্তী সময়ে সংকলিত বর্ণনাগুলোকে প্রত্যাখ্যান করেননি। বরং তারা ইতিহাসের প্রেক্ষাপট, ঘটনা ও পরিসংখ্যানের সাথে সামঞ্জস্যতার ভিত্তিতে বিচার করার চেষ্টা করেছেন।
সুন্নি মুসলিমরা ইমাম বুখারী রচিত সহীহ বুখারী এবং মুসলিম ইবনে হাজ্জাজ রচিত সহিহ মুসলিমকে সবচেয়ে প্রামাণ্য হাদিস সংগ্রহ বলে মনে করেন। ইমাম বুখারী ১৬ বছর ধরে ১৬ লক্ষেরও বেশি হাদিস সংগ্রহ করেছেন আর তন্মধ্যে সনদ ও বিষয়ের বিচারে সবচেয়ে উত্তম ৭,৩৯৭টি হাদিস সংকলন করেছেন। যার অধিকাংশই মুহাম্মাদের জীবনী সংক্রান্ত বর্ণনাকে স্থান দিয়েছে। শিয়াদের জন্য, মুহাম্মাদের বংশধর হিসেবে তাদের ইমামদের কথা ও কাজকে মূল্যায়ন দেয়া হয়। মূলত সংকলিত হওয়ার আগে মৌখিকভাবে প্রজন্ম থেকে প্রজন্ম বর্ণনা করে আসছিল। বর্ণনার ক্রম অনুসারে কয়েকটি বাণীই মুহাম্মাদের।
মেশিনম্যান (চলচ্চিত্র)
মেশিনম্যান ২০০৭ সালে মুক্তিপ্রাপ্ত প্রযুক্তি নির্ভর গল্পের বাংলাদেশী নাট্য চলচ্চিত্র। চলচ্চিত্রটি পরিচালনা করেছেন সাফি-ইকবাল (সাফি উদ্দিন সাফি ও ইকবাল)। শ্রেষ্ঠাংশে অভিনয় করেছেন মান্না, মৌসুমী, অপু বিশ্বাস, কাজী হায়াৎ, মিজু আহমেদ ও ড্যানি সিডাক প্রমুখ।    চলচ্চিত্রটি দুটি বিভাগে মেরিল-প্রথম আলো পুরস্কার এর ১০ম আসরের জন্য মনেনায়ন লাভ করে এবং মান্না শ্রেষ্ঠ চলচ্চিত্র অভিনেতার জন্য মেরিল-প্রথম আলো পুরস্কার বিভাগে বিজয়ী হন
সঙ্গীত
মেশিনম্যান চলচ্চিত্রের গান রচনা করেছন কবির বকুল সুর ও সঙ্গীতায়োজন করেছেন আলী আকরাম শুভ এবং গানে কণ্ঠ দিয়েছেন আসিফ আকবর, বিপ্লব, কনকচাঁপা, অনিমা ডিকস্টা, সামিনা রহমান, মিমি।
শ্রী গুরু তেগ বাহাদুর সাহিব গুরুদ্বারা
শ্রী গুরু তেগ বাহাদুর সাহিব গুরুদ্বারা (Gurdwara Sri Guru Tegh Bahadur Sahib) আসামের ধুবুরী জেলার ব্রহ্মপুত্র নদীর পারে অবস্থিত একটি শিখদের গুরুদ্বারা৷ শিখদের প্রথম গুরু, গুরু নানক দেব ১৫০৫ খ্রিস্টাব্দে ঢাকা থেকে আসামে আসার সময় এই স্থানে তিনি শ্রীমন্ত শঙ্করদেবকে সাথে পান। পরে ১৭শ শতকে শিখদের নবম গুরু, গুরু তেগ বাহাদুর একটি গুরুদ্বারা স্থাপন করেন। গুরু তেগ বাহাদুরের শহীদ দিবস উপলক্ষে প্রতি বছরে ডিসেম্বর মাসে এই ঐতিহাসিক স্থানে প্রায় ৫০,০০০ দেশী-বিদেশী হিন্দু, শিখ, মুসলিম এবং অন্যান্য তীর্থযাত্রী আসেন। এই উৎসব প্রতি বছর ৩ ডিসেম্বর অনুষ্ঠিত হয়। শিখরা এই উৎসবকে শহীদী গুরু পর্ব বলে।
ইতিহাস
১৬৭০ সালে গুরু তেগ বাহাদুর আসামে আসেন। তাঁর সাথে সম্রাট ঔরংজেব আহোম রাজা চক্রধ্বজসিংহকে দমন করতে পাঠানো অম্বরের রাজা রাম সিঙও আসেন। তখন আসাম একটি দুর্গম স্থান এবং এর মানুষগুলি সাহসী তথা স্বাধীনপ্রিয় বলে পরিচিত ছিল। রাম সিঙের জন্য এই কাজ এক প্রকারের শাস্তি ছিল। কারণ তাঁর দায়িত্বে থাকার সময় বিখ্যাত মারাঠা রাজা শিবাজী এবং তাঁর পুত্ররা পলায়ন করেছিল। সেজন্য গুরু তেগ বাহাদুরের উপস্থিতি তিনি এবং তাঁর সাথে যাওয়া সৈন্যদের মানসিক শক্তি যুগিয়েছিল। কিন্তু পরে গুরুর উপস্থিতি শুধু মানসিক শক্তি নয় অন্য জরুরী কাজও সমাধা করেছিল। আহোম এবং মোগলদের মধ্যে শান্তির চুক্তি রূপায়ন করসর জন্য গুরু তেগ বাহাদুর অহোপুরুষার্থ করেছিলেন। শান্তি প্রতিষ্ঠা করার সময় সকল সৈন্যই ৫ ঢাল মাটি দিয়ে একটি বৃহৎ মাটির ঢিবি সাজিলেছিল। এই ঢিবি ধুবুড়ীর ব্রহ্মপুত্র নদীর ডান পারে এখনও অবস্থিত এবং একে মানুষ পবিত্র বলে গণ্য করে। এর সাথে গুরু তেগ বাহাদুরের থাকা এবং শান্তি প্রতিষ্ঠা করা স্থানটিতে একটি গুরুদ্ধারা নির্মাণ করা হয়। উদাসী পুরোহিত এই গুরুদ্বার দেখাশুনা করতেন। ১৮৯৬-৯৭ তে হওয়া প্রবল ভূমিকম্পে এই গুরুদ্বারা ধ্বংস হয়। পরে ১৯০১ সালে ভাই রাম সিঙ এই গুরুদ্বারা পুনরায় নির্মাণ করেন। মহন্তরা এই গুরুদ্বারার জমির জন্য মোগলদের অনুমোদন লাভ করেছিলেন। ১৯০২-০৩ সালে মহন্ত জয় সিঙ এই অনুমোদন পত্র নিয়ে গুরুদ্বারার ভবন পুনরায় নির্মাণের জন্য অর্থের যোগান করতে পাঞ্জাবে গিয়েছিলেন। দুর্ভাগ্যবশতঃ ভাই জয় সিং অমৃতসরের কাছে স্বর্গগামী হয় এবং এই অনুমোদন পত্র হারিয়ে যায়।
এই স্থানে দুটি গুরুদ্বারা আছে
যাতায়াত
ধুবুড়ী পর্যন্ত শিলিগুড়ি এবং কাটিহার থেকে রেলে যাওয়ার ব্যবস্থা আছে। ফকিরাগ্রাম জংশন থেকে রেলের দিক পরিবর্তন করতে হয়। এই স্থান তার থেকে প্রায় ৭০ কি.মি. দূরে অবস্থিত। ধুবুড়ী শহর থেকে এই স্থানে নিয়মিত বাস চলাচল করে।
আনোয়ারুল হক (বিচারক)
শিক্ষা
আনোয়ারুল হক ঢাকার সরকারি মুসলিম উচ্চ বিদ্যালয় থেকে মাধ্যমিক স্কুল সার্টিফিকেট (এসএসসি) এবং নটরডেম কলেজ থেকে উচ্চ মাধ্যমিক সার্টিফিকেট (এইচএসসি) সম্পন্ন করেন। পরবর্তীতে তিনি ঢাকা বিশ্ববিদ্যালয় থেকে আইন বিষয়ে স্নাতক সম্পন্ন করেন।
কর্মজীবন
আনোয়ারুল হক ১৯৮০ সালে আইন অনুশীলন শুরু করেন। ১৯৮১ সালের ১ ডিসেম্বর, তিনি সহকারী জজ হিসাবে বিচার বিভাগীয় চাকরিতে যোগদান করেন এবং পরে ১৯৯৭ সালে জেলা ও দায়রা জজ হন। তিনি ২০১০ সালের ১২ ডিসেম্বর বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে উন্নীত হন এবং ২০১২ সালের ১০ ডিসেম্বর বাংলাদেশ সুপ্রিম কোর্টের একই বিভাগের স্থায়ী বিচারক হিসেবে নিযুক্ত হন।
২০১৫ সালের ১৫ সেপ্টেম্বর আনোয়ারুল হককে আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবে নিয়োগ দেওয়া হয়। চেয়ারম্যান হিসেবে নিয়োগের আগে তিনি ২৫ মার্চ ২০১২ সাল থেকে একই ট্রাইব্যুনালের সদস্য হিসেবে দায়িত্ব পালন করেছেন।
আনোয়ারুল হক সার্ক আরবিট্রেশন কাউন্সিলের গভর্নিং বোর্ডের প্রধান ছিলেন এবং ১৯৮৮ সাল থেকে কমনওয়েলথ অ্যাসোসিয়েশন অফ লেজিসলেটিভ কাউন্সিলের সদস্য ছিলেন।
ব্যক্তিগত জীবন ও স্বাস্থ্য
ব্যক্তিজীবনে আনোয়ারুল হক আলাতুন্নেসা কে বিয়ে করেছিলেন। ২০১৭ সালের জানুয়ারিতে তার ফুসফুসে ক্যান্সার ধরা পড়ে এবং তিনি বাংলাদেশ ও সিঙ্গাপুরে চিকিৎসা নেন। পরবর্তীতে অসুস্থ হয়ে ৫ জুলাই তিনি বঙ্গবন্ধু শেখ মুজিব মেডিকেল বিশ্ববিদ্যালয়ে ভর্তি হন এবং ১৩ জুলাই মৃত্যুবরণ করেন।
মাহমুদা খানম মিতু হত্যাকাণ্ড
মাহমুদা খানম মিতু হত্যাকাণ্ড ২০১৬ সালে বাংলাদেশের চট্টগ্রামে সংঘটিত একটি বহুল আলোচিত হত্যাকাণ্ড। এটি ২০১৬ সালের ৫ই জুন একজন বাংলাদেশ পুলিশের সুপারিন্টেনডেন্ট বাবুল আক্তারের স্ত্রী মাহমুদা খানম মিতু তার অ্যাপার্টমেন্টের বাইরে চট্টগ্রামের ব্যস্ত রাস্তায় তিন সন্দেহভাজন দ্বারা ছুরিকাঘাত প্রাপ্ত হন এবং শরীরে গুলিবিদ্ধ হয়ে মারা যান। তিনি খুন হওয়ার সময় তার ছয় বছরে ছেলে তার সাথে সেখানে উপস্থিত ছিল। এই হত্যাকাণ্ডের বিচার, মামলা ও তদন্ত আদালতে চলমান। যদিও তিনি সেকুলার বা নাস্তিক ছিলেন না, তারপরও প্রাথমিক ভাবে ধারণা করা হয়েছিল তিনি জঙ্গি সম্প্রদায় দ্বারা হত্যার শিকার হতে পারে। কারণ তার স্বামী বাবুল আক্তার চট্টগ্রামে জঙ্গী দমনে জড়িত ছিলেন এবং তার কাজের স্বীকৃতি স্বরূপ পুরস্কারও পেয়েছিলেন।   যাইহোক, এই খুনের দায় ভারতীয় আল কায়েদার উপশাখা আনসার-আল-ইসলাম স্বীকার করেছে। তবে ২০১৭ সালে মিতুর পিতা মুহম্মদ মোশারফ হোসেন বলেন যে, অবস্থাগত প্রমাণ (এটি চূড়ান্ত প্রমান নয়) থেকে তার মনে এখন এটাই হচ্ছে যে, যে বাবুল আক্তার নিজেই তার স্ত্রীকে পরিকল্পিত ভাবে হত্যা করিয়েছেন। এই অভিযোগ করার সাথে সাথে আরো একটা বিষয়কে জড়ানো হয়, স্পেশাল ব্রাঞ্চের উপ-পুলিশ অফিসার আকরাম হুসেইন লিটনের স্ত্রী বনানী বিনতে বন্নীর সাথে বাবুল আক্তারের সম্পর্ক ছিল।
বাবুল পুলিশের দ্বারা সময়ে সময়ে বিভিন্ন জিজ্ঞাসাবাদের স্বীকার হন। ২০১৭ এর ফেব্রুয়ারি থেকে পুলিশ তালিকাভুক্ত অপরাধী কামরুল ইসলাম মুসাকে খুজছে। অভিযুক্ত মুসা বাবুল আক্তার এবং তার সঙ্গী নবির ইনফর্মার ছিল। যদিও কামরুল ইসলাম মুসার দাবী করেছে, এই হত্যাকাণ্ডের পরপরই পুলিশ-পরিচয়ে তাকে তুলে নিয়ে যাওয়া হয়েছে।